Fuad Qəhrəmanlının ailə münaqişəsinə Gültəkin Hacıbəyli səbəb olub?- Mirşahindən ŞOK İDDİA » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n23:01 / 22.09.2019\nQonşu arvad rolunun dublyoru Əli Kərimli məsələnin üstünün açılmasını istəmirdi\nTanınmış telejurnalist Mir Şahin Real TV-dəki müəllif proqramında AXCP sədrinin keçmiş müavini Fuad Qəhrəmanlının gündəmdən düşməyən ailə münaqişəsi ilə bağlı sensassion ehtimal irəli sürüb. O bildirib ki, Fuad Qəhrəmanlının həyat yoldaşı Zümrüd Yağmur tərəfindən qısqanılan üçüncü bucaq Gültəkin Hacıbəyli ola bilərdi:\n"Bu hekayətdən milli, milsiz bütün şurada məlumat var. Əli Kərimli isə həm Fuadı, həm Gültəkini qorumalıydı".\n"REAL Təhlil və İnformasiya Mərkəzində Mir Şahin vaxtıdı.\nTəhlil axşamına Azərbaycanın, nəinki Azərbaycanın, bütün regionun, Avropanın, bəzi məqamlarda isə hətta dünyanın taleyində müqəddərati rol oynamış hadisədən başlayaq. 1994-cü il sentyabr ayının 20-də Gülüstan sarayında Əsrin Müqaviləsi imzalandı və bununla da Heydər Əliyev dövlət müstəqilliyimizin real tarixinin əsasını qoydu. Əsrin müqaviləsi adlanan bu sənəd əslində artıq bu məzmununu dəyişib. Söhbət əsrdən yox, əsrlərdən gedir. Tarixi imzalanmanın 25 illiyi münasibətilə keçirilən mərasimdə Prezident İlham Əlyevin çıxışından bəzi parçaları təqdim edirəm və sonra studiyaya qayıdırıq.\n"Əsrin kontraktı”nın bizim müstəqil tariximizdə xüsusi yeri, xüsusi rolu var\nİlham Əliyev Azərbaycan Respublikasinin Prezidenti:\nO gün imzalanma mərasimini izləyən jurnalistlər sırasında mən də var idim. Ən xırda detallara qədər xatırlayıram. Prezident Heydər Əliyevin həyəcan və qürur dolu səsi, görünüşü də, Rusiyanın Azərbaycandakı səfiri Valter Şoniyanın mərasimin əvvəlindən axırına qədər dilxor, qanıqapqara oturması da, imza mərasimindən sonra yanaşdığım Ali sovetin sədri Rəsul Quliyevin müsahibə üçün uzatdığım mikrofonu necə itələyərək qapıdan çıxması da... Hər şey yadımdadır. Və Azərbaycanın müstəqil dövlət kimi formalaşmasının hər bir ili kimi. Müqavilədən sonra baş verən terrorlar, çevriliş cəhdləri... Azərbaycanın zəif salınması üçün təşkil edilən ən müxtəlif kombinasiyalar. Bu gün Azərbaycan oturuşmuş, regionun ən mükəmməl dövlət mexanizminə malik lider dövlətidir. İndi də onun müstəqil siyasətinə mane olmaq istəyən qüvvələr var. Dünyanın aparıcı dövlətlərinin monopolist olduğu böyük neft-qaz bazarından ədalətsiz üsullarla sıxışdırmaq istəyən qüvvələrin qeyri-bərabər təzyiqləri var. Bu məqsədlə hətta Qarabağ problemindən də gicgaha silah kimi sıxılaraq istifadə edilir. Prezidenti Qarabağ siyasətində güzəştə məcbur etmək istəyənlərin çabaları boşa çıxır. Bu məqsədlə son zamanlar daha çox Azərbaycanın çərpələng siyasətçilərindən istifadə edilir. Onlar daxildə də var, xaricdə də. Hər şeyi edirlər ki, müsəlman aləminin ən sabit və firavan dövləti relsdən çıxarılsın. Amma dövlət mövcud çağırışlara tam adekvat olaraq inkişaf edir. Güclənir. Biz bu gün müstəqil Azərbaycanda yaşayırıq. Bütün ağzıgöyçəkliklərə, siyasi demoqoqiyalara baxmayaraq.\nİndi isə daha açıq danışaq. Jurnalistikadan, televiziyadan, hər hansı publisistika janrından, üslubdan, tərzdən, nə bilim Molla Nəsrəddin məktəbindən, Zərdabi məktəbindən kənar. Sadəcə danışaq. Hər kəsin aydın başa düşdüyü dildə. Məncə orta statistik tamaşaçı mühitində bu saat nəinki fantasmaqoriyanın, nəinki 3 denin, heç bir denin də səviyyəsi yoxdur. Bu gün həm də intellektin söyüldüyü, idrakın təhqir olunduğu, tərbiyənin həqarətə məruz qaldığı bir dövrdür. Azərbaycanda həm də beşbarmağın, ya ələmin süni intellektə əccəbcə alternativ olduğu bir vaxtdır. Bir tərəfdə Əlahəzrət Zamandır. O biri tərəfdə İmam Zaman da daxil olmaqla mücərrəd xilqətlər və onların mürid-mürşidləri. Nə qədər də dördüncü sənaye inqilabından danışsaq, Sofiyanın hamilə olması barədə əttökən, düşük zarafatlar etsək də, bəzi vətəndaşların səviyyəsi Fleym Touers səviyyəsindən yüz illər arxadadır. Problemlərin üzərinə açıq gedilməlidir. Heç bir ezopsuz, metaforasız, sətiraltısız. Qaragüruhun siyasi hakimiyyətə iddiası ümumiyyətlə müzakirə obyekti kimi işlənməməlidir. Onların nə vaxtsa hakimiyyətə gəlməsi onsuz da mümkün deyil. Qaragüruh siyasi problem deyil, sosial-mənəvi, sanitariya-gigiyena problemidir. Bu gün biz onunla daha ciddi işləməyin, səmərəli rəftarın formalarını tapmalıyıq. Məncə qara güruha, qara kütləyə ilk növbədə gigiyena qaydaları öyrədilməlidir. Dördüncü sənaye transformasiyası zamanında Qara güruhun təkhüceyrəli məzmunu olduqca təhlükəli aqibət vəd edir. Onlar bütün prospektlərdən gur küçə işıqlarını yığışdırıb yerində hisli çıraqlar, şamlar qoymaq istəyirlər. Güruhun mahiyyəti çoxxassəlidir. Burada din altında pərdələnən, öz savadsız mahiyyətini "Qurani-Kərimdə onsuz da hər şey yazılıb!” deyə gizləyən, əslində heç islamın əsas dini kitabını belə oxumayan avamlar da var. Aşura günü qan verməklə İmam Hüseynə qandaşlıq edən bəzilərinin gərək bir kiçik fərqdən xəbəri olsun. Kərbəla əzabkeşlərinin, cəfadarlarının qanı müqəddəscəsinə məsum idi. Aşura günü Azərbaycanda qan verən 76 əhli-beyt aşiqində hepatit C, 49 nəfərdə isə sifilis aşkarlanıb. Bəli bu insanlar qan ehsanını İmam eşqinə vermişdilər. Və bu insanlar təziyədarlardır. Kitab oxumaq, kinoya baxmaq, simfonik musiqiyə qulaq asmaq, antirespirantdan istifadə etmək, bizdən irəlidə olanlara baxmaq və onlar kimi olmağa çalışmaq, qanımızı təmizləmək lazımdır əvvəlcə. Azərbaycanda hər bir məzhəbə günəş altında yer var. Provaslava da, sünniyə də, şiəyə də. Multikultural mühitdə yaşayırıq. Amma bir sıra özəlliklər var ki, gərək nəzərdən qaçmasın. Hər dövlətin dinə, təriqətə özünəməxsus yanaşması var. Tutaq ki, İran İslam Respublikasında şiəlik dövlətin əsas ideologiyasıdır. Bu məzhəb nə qədər güclüdürsə, İran dövlət olaraq güclənir. Azərbaycanda isə dövlət fərqli bazada qurulub. Burada din dövlətin idarəçiliyinə qarışmır, qarışmamalıdır, istənilən belə bir cəhdin qarşısı dərhal alınmalıdır. Azərbaycan kimi ölkədə əlahiddə götürülmüş bir məzhəbin güclənməsi dini separatçılığa yol açır. Müstəqil dövlətimizin ana ruhani xətti nə islam, nə xristianlıq, nə də hər hansı məzhəb, təriqətdir- bu ölkənin əsas ruhani sterjeni multikulturalizmdir. Unudulmamalıdır ki, biz məhz dövlətimizin var olması naminə öz türk adımızı azərbaycanlı adına arxa plana keçirmişik. Azərbaycanlılıq dövləti nə qədər qoruyursa, multikulturallıq da o qədər qoruyur. Burada hansısa məzhəbi qabardaraq xüsusi elan etmək olmaz. Bu, dövlətlə risk etmək olardı. İslam üləmalığının "iman ərazidən əfzəldir!” təlimi, müharibə vəziyyətində yaşayan Azərbaycan üçün deyil. Qonşu respublikanın ərazisində yaşayaraq internet televiziyaları vasitəsilə Azərbaycanda şəriət dövləti qurmağa çağıran keçmiş azərbaycanlılarımızla bağlı qəti addımlar atılmalıdır. Bu gün Azərbaycanın kursu 4-cü sənaye inqilabına doğrudur. Dövlət bunu istəyir və bunun üçün lazım olanı edir. 1339 il gerini xatırlamaq olar əlbəttə, amma heç olmazsa bu gündən 10 il irəliyə getmək lazımdır. 4-cü sənaye inqilabının şərtlərinə uyğun olaraq. Bütün müqəddəs dəyərlərə və adətlərə hörməti, ehtiramı qoruyub saxlamaqla. Qara güruhun bir qatını da işsiz iddialılar təmsil edir. Onların qeyri-peşəkarlıqları, heç bir hazırlığa malik olmamaları real iş əmsallarından qat-qat artığına layiq olduqlarını güman etməsi eybəcər bir mənzərə yaradır. Unudulmamalıdır ki, qaragüruhla inqilabın, milli azadlıq hərəkatının, demokratik dalğaların heç bir əlaqəsi yoxdur. Bu qarışıq qüvvələr heç bir plana, konsepsiyaya, dəyişikliklər üçün hansısa yol xəritəsinə, islahatlar paketinə, hətta növbətçi mitinqdə sonda oxunmağa əvvəlcədən hazırlanmış qətnaməyə belə malik deyil. Qaragüruh mitinqlərə gələn insanların sayının artımında da sırf fiziki güc ölçüsü kimi maraqlıdır. Məsələn, mühərriki at gücü ilə ölçmürlər? Onlarda da mitinq gücü at gücü ilə təxminən eyni mənanı daşıyır. Bu güc onlara imkan düşərsə super-marketləri yağmalamaqdan, varlı vətəndaşların evinə soxulub onların malik olduqları varidatı ələ keçirməkdən, bankomatları qoparıb özlərilə aparmaqdan, avtosalonların içərisinə soxulmaqdan, çapıb-talamaqdan ötrü lazımdır. İctimai nəqliyyatın qarşısını kəsib insanları yerə tökməkdən, zorla qabaqlarına qatıb bu və ya digər dövlət qurumlarını mühasirəyə almaq məqsədilə yönləndirməkdən ötrü lazımdır. Qaragüruhun ərəb baharı ilə bağlılığı gül-çiçək, qaranquş müjdəsi vəd vermir. Bir zamanların Suriyası da, Liviyası da basqınçıların və çapqınçıların, talançıların və yalançıların peyda olmasından əvvəl əsrarəngiz görünürdü. Fərat axır, gözünüz baxır, bir baxmışdız, bir də baxın.\nBax elə buna görədir ki, Azərbaycan qaragüruhla mübarizədə daha açıq, daha mövqeli olmaq zəruridir. Güruh öz zəif beyniylə olsa da başa düşür ki, intellektdə opponentinə böyük hesabla, hətta quru hesabla uduzur. Ona görə də əlac qalır gücə. Məncə, Azərbaycan Xalq Cəbhəsi partiyası sədrinin müavini Fuad Qəhrəmanlı hadisəsi də total güc, total zor fəlsəfəsinin kiçik bir talaşası,bir qəlpəsidir. Burada məsələ heç də kiminsə ailəsində baş verən münaqişədə deyil. Belə hadisələr o qədər olub ki... və o qədər də olacaq ki... Anam bacım-qız gəlin, əli-ayağı düz gəlin, 7 oğul istərəm bircə dənə qız gəlin-hayqıran ortadoksal mentalitetlə yalnız istedadlı yazıçı Günel Mövlud və ardıcılları mübarizə aparmamalıdır. Bu problemin kökündə dindən dilə milyon səbəb var. Fuad Qəhrəmanlı hadisəsi isə xüsusi araşdırılmalıdır. Niyə? Ona görə ki, bu bir məişət məsələsi deyil. İmtina bəyanatının məğzinə varaq. Mətndə bir parça var ki, onun xüsusi oxusuna ehtiyac duyuram: "Belə gördüm ki, bu cəbhə bütünü ilə ikiüzlü, iyrənc bir yerdir. Əli Kərimli evdə necə bir vəhşilik etdiyini hərfi hərfinə bildiyi adamı, sağ yanında saxlayır - bunu başa düşdüm, kadr yoxdur - amma adam canını yox, qurbanı qınayır ki, "siz düz etmirsiniz". Qalanlar üzvlər də, anama necə "yaxşı at özünə qamçı vurdurmaz", onu öyrədir, sonra da yığışıb hakimiyyətin insanları əzməyindən, ədalətdən danışırlar; hələ hələ bütün bunları bilən adamlar niyə uşaqlar "Yağmur" soyadını istifadə edir deyə gileylənir, müavinlərinin qəzəbini itiləyib, "hamı deyir ki o evdə Fuadı saymırlar" başlıqlı motivasiya çıxışı edərək, növbəti zorakılıq dalğası üçün Qəhrəmanlını evimizə göndərir, həyatımızı bir gün daha qorxu filminə çevirirlər. Impressive. Adam bu qədər necə iyrənc olar axı? Siz bir partiyada necə bir araya gəlibsiniz? Ortadakı bu əxlaqsızlıq potensialı gözümü yaşardır valla!.Uzun sözün qısası, 2009-dan bəri bu cür tük ürpərdən bir durumun içindəyik. Hər gün hər gün şiddət, qan, təhdidlər, sınan sümüklər... Bütün bunlar ona görə idi ki, anam bu adamın iki kateqoriyadakı iyrənc əməllərinə göz yumsun və boşanmasın.» Şəxsi sayıla biləcək təfərrüatlara girmirəm. Çünki Selcan xanımın atasından imtina məktubu məhz cəmiyyətə xəbərdarlığın sarı işığı kimi yandırılıb.\nSöhbət bir ailədən, bir təzyiq qəlpəsindən yox, ortada olan qaragüruh tərbiyəssizliyinin bütün bir vücudundan gedir. Fakt məhz siyasi-ictimai, əxlaqi-mənəvi məzmunu zorakılığa əsaslanan bir güruhun fərdi fəlsəfəsini açır. Ailə dövlətin kiçik şəklidir və bu hadisənin törədən şəxs hakimiyyətə, dövləti idarəyə iddia edir. Məncə, fakt hansısa xəstədən götürülmüş qan analizi kimi işlənməlidir və bu olay qaragüruhun bütün mahiyyətinin təhlili üçün kifayət edəcək qədər material verir. Hadisənin detalları, arxafonu barədə məlumatlarım çoxdur. Məsələn, bilirəm ki, ailə məişət zəminində baş verən bu hadisənin mahiyyətində qısqanclıq durur. Gültəkin Hacıbəylinin statusundan misal çəksək və onun Fuad timsalında insansevərliyinə keçsək belə bir fraqmentlə rastlaşa bilərik: " Bu gün o qədər ağırlıq hiss edirəm üzərimdə! Düşünmək ağırdır, yazmaq ondan da ağırdır... Allah balanı ataya, qadını ərə, qardaşı bacıya düşmən edən, evlənmək istəyənin evlənmək, boşanmaq istəyənin boşanmaq imkanını əlindən alan... sistemə lənət etsin!” Burda bir fikir var, evlənmək istəyənin evlənə bilməməsi. Gültəkinə aiddir. Amma məni bu ştrix maraqlandılrmır. Baxmayaraq ki, burda Gültəkinin evlənmək istədiyi və evlənə bilmədiyi səbəblər üzərində bir siyasi şou-biznes təhqiqatı aparmaq olardı. Amma bircə məsələ mütləq qeyd olunmalıdır ki, qısqanılan üçüncü bucaq Gültəkin Hacıbəyli ola bilərdi. Bu hekayətdən milli, milsiz bütün şurada məlumat var. Əli Kərimli isə həm Fuadı, həm Gültəkini qorumalıydı. Günahların bəyi. Sağdış da var, soldış da. Cəfər Cabbarlı üçün əla bir Aydın senarisi. Yaraqlarına, yarpaqlarına zəhər damcılanmış Qəhrəmanlar. Sevgi azaddır. Evli olmayan bir qadının da özünə xoşbəxtlik axtarmaq kimi haqqı var. Qadına şiddəti qınayaraq başqa bir qadının sevgi haqqını ayaqlamayaq. Yəni işimiz bunda deyil. Amma fikir verirsinizsə qaragüruh məişət-kommunal girdabından çıxa bilmir ki bilmir. Axı niyə eşqin məstində böyük bəyin Tamara axtarışları sentimentalcasına yada düşür, niyə Xədicə İsmayıl özü boyda Çılpaq Həqiqət kimi meydana çıxır. Niyə Qənimət Zahid fevralın 26-ı, Xocalı soyqırımı günü soyunub qırılır, niyə Qaragüruhun ruporlarından biri Osmanqızı öz övladlarını oğurlayır və münasibətləri hələ ərdə olduğu vaxtda başlanan xüsusi kəsin xidmətinə baş qoyur? Niyə qaragüruhun başqa bir ruporu Tural Sadiqli 3 aylıq hamilə olan həyat yoldaşını döyür və qadın xəstəxanada ölümdən zorla qurtarır. Niyə Gültəkin Hacıbəyli qaynanasına məhkəmədə biabırçılıqla uduzur. Ən yaxın adamları olmuş şəxslər bu qadında xəyanətdən başqa nəsə görmədiklərini elan edirlər. Sadaladığım bu faktların sayını artıra bilərəm. Amma qan analizi üçün bir neçə damcı kifayətdir. Qaragüruhun təhlili kontekstində görürük ki, Fuad tarixçəsi təsadüf deyil. Onun öz ailə dramında hakimiyyəti ittiham etməsi isə zəif bir istinaddır. Gəlincik və bəyciklər çox şişirdirlər. Burada məsələ çoooox ibtidaidir. Sadəcə tərbiyə və savadsızlıqdan tərəyən, cahillikdən, antirespirantsızlıqdan doğan böhran. Burada hakimiyyətin müəyyən təsisatlarının da rolu var. Amma bu güruhun iddia etdiyi tərzdə və məzmunda deyil. Hakimiyyət həbsdən buraxılmışları, xüsusilə qaragüruhun sosial təhlükə və tərbiyəssizlik daşıyıcılarını gözdən iraq qoymamalıydı. Unudulmamalıdır ki, Fuad Qəhrəmanlı kurortdan, Qərbdə menecerləri təkmilləşdirən uzun müddətli kurslardan yox, həbsxanadan qayıdııb. Biz həbsxanaları az qala romantik bir düşərgə kimi təqdim edən Əli Kərimlini, onun ətrafındakıları çox eşitmişik. Qaragüruh başının "cəbhəçiləri artıq türməylə, həbslə qorxutmaq mümkün deyil, onlar ora toy-bayram kimi gedirlər, və ya müavinlərimin hamısı, az qala hamısı həbsdədir!” tipli bəyanatları təzə deyil. Amma ilk baxışda sadə bir fikir, adi çıxış kimi görünən bu nitq parçalarının arxasındakı gerçək vəziyyət təqdim edildiyi qədər sadə deyil. Ortada uzunmüddətli təcrid olunmanın yaratdığı xüsusi hal, gərgin ovqat, ən mühüm həyat stansiyalarında övladlarının yanında omamaqdan irəli gələn, onların tərbiyəsində atasızlıq kimi boşluğun yaratdığı qısa qapanmalar, onların sonrakı qəzaları... qaranlıqlar var. Fuad Qəhrəmanlı tək deyil. Qaragüruhun önünə düşənlərin əksər hissəsi həbs keçmişi yaşamış kriminallaşmış personaldılar. Görünür, həbsdən buraxılan bu insanlar problemli təbəqə kimi uzunmüddət, tam islah olunanadək xüsusi nəzarət altında olmalı, həssas müşayiət, müşahidə altında cəmiyyətə tədricən adaptasiya edilməlidir. Mən şəxsən Fuad Qəhrəmanlı sindromuna belə yanaşıram və hakimiyyətin bu məsələdəki məsuliyyətini məhz buna görə qabardıram. Qaragüruhun məsuliyyət münasibəti isə aydındır. Yadınızdadırsa biz bir müddət əvvəl bu mövzuya toxunmuşduq. Məhsul stadionunda tez-tez keçirilən mitinqlərdən şikayət edən yerli sakinlərin etirazına cavab verən Əli Kərimli məsuliyyət hissini belə bölüşmüşdü.\nAdam Azəbaycanı böyük həbsxana hesab edir. Məhkəmə isə hesab etmişdi ki, bu kəs artıq islah olunub. Amma adam azadlığa çıxandan dərhal sonra siyasi bəyanat verir. Hətta lənətləyir də. Zülmün sonuna az qaldığını deyir də. Bu gün 2018-ci ilin iyul hadisələrini araşdırmaq, dövlət əleyhinə ağır cinayət işləmiş insanların məsuliyyət yükü barədə cəmiyyətə dolğun informasiya vermək bir qədər populyar deyil. Sanki paralel dünyada yaşayırıq. Azərbaycanlıraın bir qrupu mənim adım olmasın, ad çəkməyəcəm, özü yaxşı bilir kimi riyakar, ikiüzlü, maskalanmışlıqlarla orta statistik, snandart vətəndaş həyatı sürür. Bu tərz bizlik deyil. Real-ın xətti açıq, birbaşa, heç nəyi gizlətmədən göstərməkdir. Hər bir ictimai Vahid mövqeyini aşkar göstərməli, sosial səhifələrdə, öz adı və soyadı ilə müqavimət göstərməli dövlətin özünə aid olan ərazisini sayıqlıqla qorumalıdır. Ötən ilin iyul ayında Gəncədə baş vermiş hadisələrin terror zənciri olduğuna bütün varlığımla əminəm və ya məndən ötrü Yunis Səfərovun Elmar Vəliyevə qəsdi terror əməlidir. Onun addımının davamı olaraq Gəncənin Baş meydanında baş verənlər də. Terror zəncirinin davamıdır. Əminəm ki, araşdırmaların sonunda qaragüruhla dini çanaq altında gizlənərək birləşənlərin əlbirliyi, işbirliyi tam sübutunu tapacaq. 2018-ci ilin terror hadisələri zamanı Elmar Vəliyevə, Azərbaycan polisinə qalxan əlinin Qaragüruhun Üvertüraya qalxan qollarının yanında olduğu faktlarla öz əksini tapacaq. İyul terroru ilə Qaragüruhun bağlılığı, onların müştərək güc doktrinası mənim fantaziyam deyil. O hadisədən bir gün sonra Gəncədəydim. İki polis zabitini öldürən qatil bir polis zabitini də ağır yaralamışdı. Çətinliklə olsa da onunla görüşüb müsahibə ala bildik.\nAntidövlət mövqe tutan insanların yolu\nBu müsahibəni təqdim etməklə istədim ki, o ağır günə bir daha qayıdaq. İndi danışmaq çox asandır. Artıq problem həllini tapıb. Terrorçuların bir qrupu məhv edilib. Onların dəstəkçiləri yaxalanıb. Ağır və yüngül cəzalananalar var. Amma o günlər Gəncədə müdhiş bir gərginlik var idi. Şəhərin rəhbərinə ağır xəsarət yetirilmişdi. İkli polis zabiti öldürülmüşdü. Bir polis zabiti ağır yaralanmışdı. Azərbaycanın bütün rayonlarının icra başçılarına gizli bir edam cəzası elan olunmuşdu. Hüquq-mühafizə orqanları sərt tədbirlər görməsəydi, bir az ovcuyumşaqlığa rəvac versəydi vəziyyət daha dramatik, daha faciəvi şəkil alacaqdı. İndi biz çox sakit və soyuqqanlı şəkildə, özünü heç nə olmayıbmış kimi aparan maraqlı valideynlərin aqressiv bəyanatlarının şahidi oluruq. Neyləyiblər ki? Meydana giriblər də? Nə var ki burda, elə mən də girərdim? Meydana girməyə görə adama 6 il, 8 il iş verərlər? kimi özünü avamlığa vurmuş suallar verənlərlə rastlaşırıq. Övladlarına azadlıq tələb edən valideynlər artıq çoxdandır ki, siyasi bəyanatlar verirlər. Əlbəttə hər bir ata-ana üçün övladı məsumdur, günahsızdır. Amma bağışlayın məni, o hökm dövləti təhdid edən, cinayətə haqq qazandıran analar barədə deyil. Valideynlərin hər bir halda övladının yanında olmaq arsusunu, iradəsini anlamaq mümkündür. Amma onların hüquq və qanundan ciddi anlayışsızlıqları var. Bəlkə doğrudan da elə bilirlər ki, meydanda olmaq cinayət deyil. Amma baxır hansı meydanda və hansı halda. 1995-ci ilin martında Xüsusi Təyinatlı Dəstənin zərəsizləşdirilməsi zamanında da fərd olaraq qətldə iştirak edənlərin sayı çox deyildi. Amma həbs edilənlərin sayı dəfələrlə artıq oldu. 1993-cü ildə Əlikram Hümbətov separatizmilə döyüşdə də dəstə üzvləri həbs edildilər və uzun müddətə azadlıqdan məhrum edildilər. Bu gün də qanun eyni qiyafədə və kəsərdədir. Bəli, polis zabitlərini bir nəfər qətlə yetirib. Amma onun tərəfdarları, əlbirləri, işbirləri, qaçıb aradan çıxmasına kömək edənləri çox olublar. Həbs olunmuşlar, hökm oxunmuşlar isə futbol oyununda oturacaq sındırıb meydana petart atdıqlarına görə məsuliyyətə cəlb edilməyiblər. Onlar dövlətə terror edən birinin çağırışına tabe olub, onunla birlikdə fəaliyyət göstəriblər. Hörmətli tamaşaçılar, siz Rəşad Böyükkişiyevi tanıyırsızmı? Onun çıxışlarını eşitmisizmi? Əli Kərimli başda olmaqla qaragüruhla məsələ aydındır. Onlar cinayətə cəlb edilmiş gəncləri öz bufer zonaları statusunda qoruyurlar. Ona görə qoruyurlar ki, 2018-ci ilin iyul terrorunda, həmin hadisələr zamanı özləri də onlarla birlikdə olublar. Onlara təbliğati dəstək veriblər. Əli Kərimli də, Sevinc Osmanqızı da, Qənimət Zahid... və başqaları da. Antidövlət mövqe tutan bu insanların geriyə olu yoxdur. Onlar əslində özlərini müdafiə edirlər. Amma siz, şəxsən siz, hər biriniz Rəşadın çıxışlarından xəbərdarsızmı? Bu adamın manyakal müraciətlərini eşitmisizmi? Bu standart terrorist müraciətidir, mənim əzizlərim! Çoxdan idi ki, müəyyən səbəblərdən bu müraciəti göstərmək istəmirdim. Amma bir neçə gün əvvəl iyul terroruyla bu və ya digər dərəcədə bağlılığı olan gənclərdən birinin valideyninin çıxışına qulaq asdım və başa düşdüm ki, qadın doğrudan deyəsən cinayətin mahiyyətini, miqyasını anlamır. İndi sizə çox qısa bir parça göstərəcəm. Bu həmin o Rəşaddır. Əli Kərimli güruhunun tez-tez az qala siyasi idol, Məhəmməd Əmin Rəsulzadənin işıqlı kölgəsi kimi təqdim etdiyi Böyükkişiyev Rəşad. Müraciətdən çox qısa bir fraqmentdir. Diqqətlə baxaq və başa düşək ki, həmin gənclər kimin yanında olub o günlər. Kimin gizlənməsinə qaçıb aradan çıxmasına kömək edib. Bu adamın intonasiyasından anlayacaqsız ki, dövlətə necə nifrət edir. Ağalarının əmrini yerinə yetirmək üçün necə amadədir. Soyuqqanlı baxmağa çalışaq. Obyektiv olmağa çalışaq:\n"Sən niyə gəlirsən ki, sənin başına dönüm? Onun yeri hardadı, neçə dənə itləri vurmuşam mən. Mənə bir dənə onun yerini deginən, onu götürüm, o mənə lazımdı!” "Mehribangilə də deginən. Vaqifgil zad da yığışsınlar getsinlər kəndə hamısı. Denən yığışsınlar getsinlər, kənddə qalsınlar bir iki üç gün”\n"Hə neçə dənə itlərə soxdum ə. Bərk soxdume öz də desəm. Öldürdüm e.” Onun yazışdığı şəxsin cavabı belədir:\n"Ə, bilirəm Həci! Qııraxdan çəkib quyubdu yutub-ə. Tam düşmürsünüz, amma qıraxdan düşürsünüz. O qara paltarda olan sən döyülsən ki ə, böyürdən xançal çıxardır, şappaşap soxur”\n"Hə... uje youtuba qoyublar?\n"Hə youtuba qoyublar Həci. Xəncəl böyürdən çıxanda hamısı da düşübdü, prosto yaxşı ki kürəyin kameraya düşübdü. Üzün düşməyib kameraya. Ə görüblər səni uşaqlar. O Xəyaldı zad, hamısı görüblər. Əligilnən danışıblar. Əli də deyib ə, bilmirəm, o buralarda yoxdur!”\nƏli Həsənov yazır: "Ümid edirəm ki, bugünkü şagirdlərimizin içərisindən gələcəyin əsl alim və ziyalıları, görkəmli ictimai fəallar, siyasət adamları və mədəniyyət xadimləri, kreativ və təşəbbüskar idarəçilər, işğal altındakı torpaqlarımızın son qarışınadək azad etmək qüdrətində və bacarığında olan igid zabit və əsgərlər, nəhayət, milli iradəli əsl Azərbaycan vətəndaşları yetişəcəkdir”.\nMənimlə oynamağı məsləhət görmürəm. Müsahibəni mən götürmüşəm və əgər nəyisə, kimisə qabartmıramsa deməli buna ehtiyac yoxdur, mənim əziz həmkarlarım! Yaxşısı budur ki, Azərbaycandan kənarda oturub Azərbaycana diş qıcıyan, dövlətin ali çinlilərini ən murdar şəkildə təhqirlərə, həqarətlərə məruz qoyanlarla mübarizədə REAL-a istinad edin. Sizin köməyə burada ehtiyac var. Bu baxımdan biz Azərbaycanın bütün saytlarından, internet tv-ləri də daxil olmaqla bütün kütləvi informasiya vasitələrinin rəhbərlərindən sosial şəbəkələrdə ünvanlı, nöqtəvi dəstək gözəyirik. Zakir Həsənovun kontekstdən çıxarılaraq acıqlı virtual ikiayaqlılıarın ağzına yağlı tikə kimi atılan müsahibə parçasını rahat buraxaq, ok? Qaragüruhla, söyüş və təhqir sürülərilə SOSİAL ŞƏBƏKƏLƏRDƏ MÜCADİLƏ AÇMAQ LAZIMDIR. Bundan artıq açıq danışmaq niyyətində deyiləm. Çünki şərhlər yenə də atın ağzını daşlığa sala bilər və mənim də bu cıdırda çapar olma niyyətim yoxdur. Unudulmamalıdır ki, bir zamanlar şayiələri helikopterlərdən, vertolyotlardan səpirdilər ki, çaxnaşma yaysınlar. İndi bunu etmək on min dəfələrdən də asandır. Bir noutbook kifayətdir. Şayiələrin tirajlanması, səpələnməsi hazırdır. Buna görə də hər kəsdən diqqətli və vətəndaş olmağı xahiş edərdik. Azərbaycan vətəndaşlarına Danimarka televiziyasının tərcüməsini sonra verərik. Hələlik isə gəlin düşünək.Prezident bizi aparır qoyur Fleym Touers-in başına, biz isə qaçıb dayanırıq gecəqonduda. Niyə? Sonda. Bilirsiz ağlıma nə, daha doğrusu kim gəlir? Azərbaycanda özünü siyasi məhbus adlandıranların fonunda, "balam günahkar deyil, onu mənə qaytarın!” deyə terror aksiyasında müxtəlif dərəcələrdə iştirak edən balalarını yuyub yarpız ya dəstəmaz ləyəni üzərinə qoyanların fonunda öz sevgi dustaqlığını sakit sakit çəkən bir qadın. Fədayə Laçın. İyul terrorunda iştirak edən, miqyasın fərqi yoxdur, bəziləri məhkəmə zalından azad edilib. Onlara xəyanəti bağışladıq. Dövlət olaraq. Fədayə Laçına da bəlkə sədaqətini bağışlayaq. Bu qaragüruhun diz, barmaq qıran liderlərinə bir dərs olardı. Salamat qalın. Qadına qarşı kişiliyin dövlət örnəyi olardı".


Məhəmməd Əmin Rəsulzadə haqqında məlumat » Qadınla.Com - Qadınlar Birİncidir!\nMəhəmməd Əmin Rəsulzadə haqqında məlumat\n1923-cü ildən onun redaktorluğu ilə İstambulda "Yeni Qafqaziya" jurnalı nəşrə başlayır. M.Ə.Rəsulzadə 1928-ci ildə İstambulda "İnqilabçı Sosializmin iflası və demokratiyanın gələcəyi", "Millət və Bolşevizm" və "Qafqasya türkləri" kimi əsərlərini çap etdirmişdir. Həmin ildə onun redaktorluğu ilə "Azəri türkü" (1928-1931), sonra isə "Odlu yurd" (1929-1930) jurnalları və həftəlik "Bildiriş" (1929-1931) qəzeti də nəşr edilməkdə idi. 1930-cu ildə M.Ə.Rəsulzadənin Parisdə fransız dilində "Azərbaycan və istiqlaliyyəti" və rus dilində "Qafqaz problemi ilə əlaqədar olaraq panturanizm" kitabları çap olundu. 1931-ci ildən M.Ə.Rəsulzadənin mühacirət dövrü Avropa ölkələrində davam edir. Onun redaktorluğu ilə Berlində ayda üç dəfə nəşr edilən "İstiqlal" (1932-1934) qəzeti və "Qurtuluş" (1934-1938) jurnalı çap edilirdi.\nYasa,Yasa,sen yasa ey sanli Azerbaycan Turk dunyasinin boyuk siyasetcisi\n21 sentyabr 2016 14:37


Vücudumuzun gizli “siqnal”ları – Tibbiinfo.az\nİnsan orqanizmini sözün əsl mənasında ağıllı sistem hesab etmək olar.\nÇünki orqanizm- baş verən dəyişiklikləri müxtəlif əlamətlərlə bildirməyə çalışır. Bəzən ilk baxışda zərərsiz hesab etdiyimiz əlamət, daxili orqanların çox ciddi problemlərindən xəbər verə bilər.\nDilin üzərində ağımtıl ərp\nBu əlamət sizin ac olduğunuzu və ya iltihabi xəstəliyi göstərir. Əgər ağ ərplə yanaşı, dilin kənarlarında qırmızı haşiyə görünürsə, bu qastritin əlamətidir.\nDilin üzərində solğun bozumtul ərp\nBu mədə-bağırsaq traktının xəstəliklərindən xəbər verir. Əgər ərplə yanaşı, dodaqların şişkinliyi və dərinin quruluğu da varsa, bu orqanizmdə dəmir çatışmazlığının əlamətidir. Qara çay və kofe qəbulunu azaldın (kofein dəmirin sorulmasını blokada edir) və rasionunuzda cəfəri, qaraciyər, balıq, ağ göbələk və alma, sitrus meyvələrini bol edin.\nDiabet, böyrək və ya qaraciyər xəstəliklərindən, bronxitdən xəbər verə bilər.\nEyni vaxtda ağız bucaqlarında yara, saçların tökülməsi, konsentrasiya pozuqluğu da varsa, orqanizmdə B2 vitamini (riboflavin) çatışmır deməkdir. Qidanıza süd məhsulları, yumurta, araxis, ərik, soya, armud və gül kələmi əlavə edin.\nBəzən orqanizmdə suyu saxlayan qidalar (duzlu qida, alkoqol, karbohidratlarla zəngin, konservləşdirilmiş və qurudulmuş qidalar) çox qəbul edildikdə ola bilər.\nBöyrək problemləri ilə bağlı ödemlər- əsasən səhərlər və üzdə olur və axşama doğru azalaraq itir.. Adətən dəri solğun, “boş” olur, basdıqda izi gec itir.\nÜrək problemləri ilə bağlı ödemlər axşama doğru qarın, bel nahiyəsi və cinsi orqanlardan başlayır. Ürək ödemləri adətən təngnəfəslik, göyərmiş dodaqlar, əl və ayaq barmaqlarının göyərməsi və boyun venalarını qabarması ilə müşayiət olunur.\nQaraciyərlə bağlı ödemlər isə qarın nahiyyəsində damar ulduzları, ödem nahiyyəsində qaşınma və sarılıq əlamətləri ilə müşayiət olunur.\nƏgər ödem nahiyyəsi qızarmış və qaşınırsa allergiyanın əlamətidir.\nEyni vaxtda ümumi halsızlıq, dərinin soyuq və solğun olması, böyrək problemlərindən xəbər verir.\nÇox vaxt A və B2 vitaminin çatışmazlığı səbəbindən olur. Normal qidalanma çox vaxt bu simptomları tam yox edir. Əgər qabıqlanma qaşınma ilə yanaşı rast gəlinirsə, mütləq həkimə müraciət edilməlidir. Belə ki, bu göbələk xəstəliyinin əlaməti ola bilər.\nGöz almasının rənginin dəyişməsi, göz altında göyərmə və qara kölgələr\nGöz almasının qızarması yüksək arterial təzyiqi göstərir.\nƏgər saralıbsa, qaraciyər problemindən xəbər verir.\nGözaltı kölgə və göyərmə əgər səbəbsiz yaranırsa mütləq kardioloqa müraciət olunmalıdır, çünki ürək problemlərinin əlamətidir.\nDəri səpgiləri və civzələr\nAğ rəngli xüsusilə yanaqdakı “irinciklər” mədə-bağırsaq problemindən xəbər verir.\nGicgah nahiyyəsindəki civzələr qaraciyər və öd kisəsi ilə bağlı problemlərdən xəbər verir.\nÇənə altında və alt çənədə qırmızı civzələr cinsi hormonların disbalansından və ya sidik-cinsiyyət sisteminin iltihabi xəstəliyindən xəbər verə bilər.\nAlında və ya başın tüklə örtülü hissələrindəki səpgilər – mədə problemini göstərir.\nOrqanizmin siqnallarına diqqət edin və sağlam qalın!\nGizli diabetin “aşkar” əlamətləri


Yanvarın ən məşhur universitetləri – SİYAHI - FED.az\nYanvarın ən məşhur universitetləri – SİYAHI\n17:52 4 Fev 2018\nAzərbaycanda yanvar ayında adı mediada ən çox hallanan universitetlərin adları açıqlanıb. FED.az «Media Consulting and Services» şirkətinə istinadən xəbər verir ki, ötən ay bütün mediada (TV, radio, saytlar qəzetlər və s.) universitetlər haqqında 12 148 məlumat yayılıb.\nHaqqında ən çox danışılan ali məktəb Bakı Dövlət Universiteti (BDU) olub. Bu universitet haqqında məbuatda 1 491 məlumat yayılıb. Sonrakı yerləri ölkədə sürətlə popurlyarlaşan İqtisadi Universiteti (UNEC) (1127 məlumat) və Bakı Ali Neft Məktəbi (BANM) tutur.


16:17 30 Dekabr 2015\nBakı. 30 dekabr. REPORT.AZ/ Azərbaycan Mətbuat Şurasının (MŞ) Şikayətlər üzrə Komissiyasının bu il üçün son iclası keçirilib. Şuradan "Report"a verilən xəbərə görə, iclasda MŞ sədrinin müavini, Beynəlxalq Avrasiya Mətbuat Fondunun rəhbəri Umud Rəhimoğlunun başçılıq etdiyi komissiyanın üzvləri 5 məsələni araşdırıb.\nİlk olaraq müstəqil jurnalist Xalid Kazımovun "Milli.az" İnternet Portalı ilə bağlı müraciətinə baxılıb. Komissiya tərəfləri dinləyərək rəyə gəlib ki, şikayət doğuran yazıda etik prinsiplərin bir sıra tələbləri pozulub. Lakin sayt sonradan qarşı tərəfin mövqeyinə aydınlıq gətirib. Komissiya bunu məqbul sayıb. Eyni zamanda həmin kütləvi informasiya vasitəsinə bu kimi yazıların təqdimatına daha həssas yanaşmağı tövsiyə edib.\nİclasda 5 KİV-lə əlaqədar materialların araşdırılmaq üçün Mətbuat Şurasının "Reket jurnalistika"ya qarşı mübarizə Komissiyasına göndərilməsi məntiqi hesab olunub. "Xalq tribunası" qəzetinin Sumqayıt Şəhər Məhkəməsinin rəhbərliyi barədə yazılarının "reket jurnalistika"ya xas tərzdə səhifəyə çıxarılması, "Azərbaycan Jurnalistlərinin Peşə Davranışı Qaydaları"nın əksər prinsip və bəndlərinin tələblərinin pozulması buna əsaslar verib.\n"Azfakt.az", "Azerinfo.org", "Reportyor.tv" və "pia.az" saytlarının da adlarının MŞ-nin "qara siyahı"sına salınması məsələsinə həmin komissiyanın Şuranın İdarə Heyətinə təqdimatından sonra baxılacaq.\nMüzakirələr zamanı bildirilib ki, bu KİV-lərin Ağdam Rayon İcra Hakimiyyəti barədə yayımladıqları məlumatların əksəriyyəti peşə etikasına zidd şəkildə, korporativ həmkarlıq formasında yayımlanıb. Belə materiallar bir qayda olaraq informasiyaların nə dərəcədə həqiqiliyi yoxlanılmadan verilir, bunlarda şərəf və ləyaqətin təhqirinə, işgüzar nüfuzun aşağılanmasına yönələn fikirlər yer alır.\nAğdam şəhər sakini Rafiq Nəbiyevin "ölkə.az" saytı ilə əlaqədar müraciətinin müzakirəsində cavabdeh tərəfə müraciət müəllifinin mövqeyinin yayımlaması tövsiyə olunub.\n"Gundemxeber.az" saytı Ucar şəhər sakini Vahid İbrahimovun müraciəti əsasında şikayət doğuran materialı oradan götürdüyü üçün məsələ həllini tapmış hesab edilib.


Ombudsman cəbhəyə getdi - FOTO\nAzərbaycan Respublikasının Prezidenti, Silahlı Qüvvələrin Ali Baş Komandanı İlham Əliyevin müvafiq Sərəncamı ilə ölkəmizdə hər il 18 iyun İnsan Hüquqları Günü kimi qeyd edilir.\nBAKU.WS xəbər verir ki, bu ərəfədə Azərbaycanın insan hüquqları üzrə müvəkkili (ombudsman) Elmira Süleymanova dövlət başçısının müvafiq Sərəncamı ilə təsdiq edilən "Azərbaycan Respublikasında insan hüquq və azadlıqlarının müdafiəsinin səmərəliliyini artırmaq sahəsində Milli Fəaliyyət Proqramı"nın icrası, təbliği və tətbiqi vəziyyətinin monitorinqi ilə bağlı respublikanın qərb bölgəsində səfərdə olub.\nOmbudsman cəbhə bölgəsində yerləşən hərbi hissələri, o cümlədən ön xətdə döyüş növbəsi çəkən bölmələri ziyarət edərək hərbi qulluqçuların vəziyyəti, xidməti və sosial-məişət şəraiti, göstərilən tibbi yardım, qidalanma rejimi və digər məsələlərlə tanış olub, əsgər və zabitlərin mənəvi-psixoloji durumu ilə maraqlanıb.\nHərbi qulluqçularla keçirilən görüşlərdə insan hüquqları, döyüş hazırlığında nizam-intizamın və hərbi biliklərin vacibliyi ilə əlaqədar söhbətlər aparılıb.\nKirayə evlər Zakir Həsənov ön cəbhədə - FOTO Zakir Həsənov üzərinə "Lələ təpə" yazılan tortu kəsdi (FOTO) Müdafiə naziri ön cəbhədə: Mövqelər dəyərləndirildi - FOTO Elmira Süleymanova Avropa Ombudsmanlar İnstitutuna etiraz etdi Ombudsmandan SOS: Azərbaycanda ailə institutu PROBLEMİ 25 məhbus Elmira Süleymanovanın xahişi ilə əfv olunub Ombudsman hərbi hissələrdə olub Zakir Həsənov generalları cəbhəyə topladı (FOTO)


"Muğanbank" gizlinləri: Eldar Mahmudovdan Emil Mehdiyevin əməllərinədək- » Yenixeber.org - Oxu xəbərin olsun\nYenixeber.org: Onun kurasiyasında olan müəssisələrinin içərisində ən kritik durumda olan isə “Muğanbank”dır. Bununla bağlı bildiririk ki, xüsusilə son illər bank sektorundakı əvvəlki nüfuzunu itirmiş “Muğanbank” artıq müştəri etimadını da tükəndirib.\nDigər tərəfdən isə adıçəkilən bankın ictimai rəydə mənfi reputasiya qazanmasına mətbuatda bankın adının “MTN işində” hallanmasının da rolu az olmayıb. Bununla bağlı media üzərindən apardığımız araşdırmalar zamanı rast gəlinən informasiyalarda iddia olunur ki, əslində həmin bank keçmiş milli təhlükəsizlik naziri Eldar Mahmudovla “Odlar Yurdu” universitetinin rektoru Əhməd Vəliyevin şərikli müəssisəsidir. Onların “Muğanbank”dakı işlərini isə Eldar Mahmudovun əmisi oğlu Vüqar Mahmudovla, Əhməd Vəliyevin kürəkəni, eyni zamanda “Muğanbank”ın Müşahidə Şurasının sədri Elmir Mehdiyev həyata keçirib.\nƏslində, bu bankın kimə məxsus olduğu elə bankın öz saytında yazılıb. Bekəı ki, saytın səhmdarların bankın nizamnamə kapitalında payı bölməsində payçıların adları göstərilir – Mehdiyev Elmir Maqbet oğlu – 63,50 % (Ə.Vəliyevin kürəkəni, eyni zamanda bankın Müşahidə Şurasının sədri), Vəliyeva Vəfa Əhməd qızı – 12,05 % (Əhməd Vəliyevin qızı), Mehdiyev Maqbet Rəhim oğlu – 13,10% (Ə.Vəliyevin qudası, Tibb Universitetinin dosenti, biologiya elmləri namizədi) Mehdiyeva Fəridə Cahandar qızı – 11.35 % (Ə.Vəliyevin qudası). Yeri gəlmişkən, Ə.Vəliyevin sahibi və rəhbəri olduğu Odlar Yurdu Universitetinin bank hesabları da bu bankdadır. Beləliklə, aydın olur ki, “Muğanbank” Əhməd Vəliyevin hansı açıqlama verməsindən asılı olmayaraq ona və ailə üzvlərinə məxsusdur.\nHəmin məlumatlara əsaslanaraq bildiririk ki, o, inşa etdirdiyi binalar üçün yaratdığı şirkətləri yaxın qohumlarının adına təsis edib. İş o yerə çatıb ki, rayonda, kənddə mal-qara otaranların adına belə, 3 min kvadratmetrlik ofis özəlləşdirilib. Təbii, burada məqsəd vergidən yayınmaq və daha çox gəlir əldə etməkdir.\nMövzu ilə bağlı qarşı tərəfi də dinləməyə hazırıq.(cumhuriyyet.az)\nOxunub: 7276Tarix: 01-04-2020 23:52\n"Muğanbank"la bağlı ilginc iddialar... -Bankın Eldar Mahmudovla nə əlaqəsi var?\n“Muğanbank”da kütləvi ixtisar\n“Muğanbank”dan özünü yandıranla bağlı açıqlama\nEldar Mahmudovun gizli bankı


Ürək-damar və qan sistemi 15.08.2014\t 11015\nBildiyimiz kimi, ürək orqanizmdə motor funksiyasını yerinə yetirir.\nÜrək orqanizmin əsas "yanacağı" olan qanın dövr etməsini təmin edir. Qan orqanizmin yaşaması və normal fəaliyyəti üçün lazım olan bütün maddələri orqan və toxumalara çatdırır. Ürəyin fəaliyyətində pozulmalar inkişaf etdikdə, qanın normal dövr etmə prosesi pozulur. Bunun nəticəsində isə orqanizmin normal fəaliyyəti və bəzən hətta yaşaması mümkünsüz olur...\nBütün dünyada ürək xəstəlikləri əliliyin və ölümün əsas səbəbi sayılır. Məhz bu səbəbdən insan ürək xəstəliklərin profilaktikası haqqında bilməli və bu bilikləri istifadə etməlidir.\nBeləliklə, sağlam ürəyin sirrləri hansılardır?\n1. İnsanların əksəriyyəti bilir ki, düzgün qidalanma insanın sağlamlığının təməlidir. Lakin buna baxmayaraq insanların əksəriyyəti düzgün qidalanmır. Təzə meyvə-tərəvəz, təzə ət, toyuq (broyler yox!), balıq, süd məhsulları, yumurta, müxtəlif yarmalar, bitki yağları, buğdanın bərk növlərindən olan çörək - bu məhsullar qidalanmanın əsas hissəsini təşkil etməlidir. Duzlu, yağlı, qızardılmış, konservləşdirilmiş, hisə verilmiş, şirin qidalardan, yarımfabrikat və fast-fud qidalarından uzaq olmaq lazımdır.\n2. Deyirlər, hərəkət həyatdır. Bu həqiqətdir. Müasir insanların əksər hissəsi hipodinamiyadan ("az hərəkətlilik") əziyyət çəkir. Alimlərin araşdırmalarına görə, müasir şəhər sakini gün ərzində 9 saat oturaq vəziyyətdə olur. Bu çox böyük problemdir. Günün çox hissəsini oturaq vəziyyətdə olan insanın ürək xəstəliklərinin inkişaf etmə riski fiziki aktiv insanla müqayisədə dəfələrlə çoxdur.\nBu səbəbdən mümkün qədər çox hərəkət edin. Gündəlik piyada gəzintilər (3 km az olmayaraq), üzgüçülük, gündəlik bədən tərbiyəsi çox xeyirlidir.\n3. Həkimlərin fikirinə görə, ürəyin əsas düşmənlərdən biri siqaretdir. Belə hesab olunur ki, bu ziyanlı vərdiş ürəyə alkoqoldan, piylənmədən və hipodinamiyadan daha ziyanlıdır.\n4. Piylənmə də ürəyə çox mənfi təsir edir. Həddən artıq kök insanlarda qanda pis xolesterinin və şəkərin səviyyəsi yüksəlmiş olur. Bu isə qan damarların divarlarını zədələyir. Bundan əlavə kök insanın ürək əzələsi də "kökəlir", orada piy yığılır, nəticədə ürəyin fəaliyyəti pozulur.\n5. Təxminən 30-35 yaşından başlayaraq insan daim qanda xolesterinin səviyyəsinə nəzarət etməlidir. Bunun üçün ildə 1 dəfədən az olmayaraq qan analizi vermək lazımdır. Qanda "pis" və "yaxşı" xolesterin olur. Bu səbəbdən analizin nəticəsini yalnız mütəxəssis qiymətləndirə bilər. Analizin nəticəsindən asılı olaraq həkim sizə pəhriz və ya xolesterinin səviyyəsini aşağı salan xüsusi dərmanların qəbulunu təyin edə bilər.\n6. Yüksək arterizl təzyiq ürəyin və damarların sağlamlığına mənfi təsir edir. Bu səbəbdən 30-35 yaşından başlayaraq insan vaxtaşırı olaraq öz təzyiqini ölçməlidir. Bəzən hipertoniya insanlarda simptomsuz inkişaf edir. Bu səbəbdən insan özündə baş ağrısı, başgicəllənməsi və s. bu kimi simptomları heç vaxt müşahidə etmədikdə belə, öz arterial təzyiqinə nəzarət etməlidir. Əgər insan özündə vaxtaşırı olaraq təzyiqin 139/89-dan c. st. yuxarı qalxmasını müşahidə edərsə, o, mütləq kardioloqa müraciət etməlidir. Hipertoniyanın ilkin mərhələlərində xəstə yalnız pəhrizin köməyi ilə təzyiqin normallaşmasına nail ola bilər.\n7. Qanda şəkərin daim yüksək olması ürəyə çox mənfi təsir edir. Bu səbəbdən 35-40 yaşından sonra hər bir insan ildə 1 dəfə olmaqla qanda şəkərin səviyyəsini yoxlamalıdır. Şəkərli diabet xəstləri daim endokrinoloqun nəzarətində olmalıdır.\nBu sadə məsləhətlərə əməl etdikdə insan özünü bir çox ürək və damar xəstəliklərindən sığortalaya bilər.\nXalq təbabəti /5956\nAyaqlar altında SƏRVƏT - Keçibuynuzu…\nXalq təbabəti /9031\nXalq təbabəti /8205\nOrqanizmdə XOLESTERİNİ salan yeni dərmanlar…\nÜrək-damar və qan sistemi /1671\nQocalmaq istəməyənlər üçün 5 sadə…\nSağlam qida /1813\nBu adi ağrılar xərçəngin əlaməti…\nOnkoloji xəstəliklər /3897


… Və qəlbim, yenə getmə vaxtıdır…! » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Hüznün mövsümüdə tökülən yarpaq kimiyik. Sovrulduq hər yerə, itirdik mənliyimizi, unudduq hardan gəldiyimizi və hara getdiyimizi… Və indi qəlbim, xatırlama və xatırlatma vaxtıdır! Gözlər saxtakarlıqları gördü daima, əllər saxtalıqlara uzandı daima. Qaç! Əl yetim başını oxşayır. Qaç! Əl bir gözyaşı silir… Əslində bu əllər bizə ürəklərə toxunmaq üçün verilmişdi. Və neçə insan indi həqiqətləri görür? Neçə insan, işinə yarayanı görür? Əslində bu gözlər, haqqı görmək üçün verilməmişdimi qəlbim? Və neçə insanın qulaqlarında sevgi sözləri çınlayır? Neçə insan yaxşı bir şeylər eşidir? Əslində bunların hamısı bizə bir hissi bütün olaraq yaşamaq üçün verilmişdi. …EŞQ… Əsl o an göz onu görərdi, qulaq onu eşidərdi, ayaq ona çatardı, əl ona uzanardı…\n… Və qəlbim, yenə getmə vaxtıdır…! loading... guler19\n# 3 Bəzən, xoşbəxt insan qalmaq üçün, nəyisəbilməmək lazımdır...Nəyisə görməmək... vipbetul


Azərbaycan Xalq Cümhuriyyəti – 99 | SENET.AZ\nBuradasınız: Ana səhifə / Araşdırma / OxucuKlubu / Redaktorun seçimi / Tarix / Azərbaycan Xalq Cümhuriyyəti – 99\nAzərbaycan Xalq Cümhuriyyəti – 99\n28 May 2017 49 Baxış\nAzərbaycan Xalq Cümhuriyyəti cəmi 23 ay fəaliyyət göstərmişdi. Buna baxmayaraq o, istiqlal naminəəsrə bərabər iş görmüşdür.\nParlamentin əsas heyətini keçmiş Milli Şuranın 44 üzvü təşkil edirdi. Bundan başqa parlamentə keçmiş milli komitələrin xətti ilə şəhər və qəzalardan 36 müsəlman deputatı seçilmişdi. Cəmi 17 ay fəaliyyət göstərən Azərbaycan Parlamentinin 145 iclası olmuşdu. Onun 121 iclasına Həsən bəy Ağayev, 23 iclasına isə Məmməd Yusif Cəfərov sədrlik etmişdir. Parlamentin müzakirəsinə 270-dən çox qanun layihəsi təqdim edilmiş, ondan 230-a yaxını müzakirə olunub qəbul edilmişdi. Parlamentdə 11 komissiya fəaliyyət göstərmişdi. Parlamentdəən böyük fraksiya M.Ə.Rəsulzadənin rəhbərlik etdiyi «Müsavat» fraksiyası olmuşdur.\nAzərbaycan Xalq Cümhuriyyətinİn fəaliyyəti müddətində 5 dəfə hökumət kabinəsi təşkil edilmişdi. Onun 3-nə F.X.Xoyski və2-nə isə N.B.Yusifbəyli başçılıq etmişdi.\nXalq Cümhuriyyəti hökuməti Azərbaycanın müstəqilliyini vəərazi bütövlüyünü qorumaq uğrunda da ardıcıl mübarizə aparmışdı. O, dünyanın 20-dən çox dövləti ilə diplomatik əlaqə yaratmışdı,\nMüstəqilliyin ilk dövründə (1918-ci il may-oktyabr) Türkiyə Azərbaycan istiqlalının möhkəm qarantı olmuşdu. Lakin 1918-ci il oktyabrın 30-da Böyük Britaniya və Osmanlı Türkiyəsi arasında bağlanmış Mudros sazişi Azərbaycan – Türkiyə dostluq münasibətlərinə böyük xələl gətirmişdi. Bu sazişəəsasən Türkiyə Cənub Qafqazdan, o cümlədən Azərbaycandan qoşunlarını çıxarmalı olmuşdu.\nAzərbaycan Xalq Cümhuriyyəti qonşu dövlətlərlə də münasibətləri qaydaya salmağı vacib saymışdı. Gürcüstan, Dağlılar Respublikaları və İranla münasibətlərin dinc yolla qaydaya salınması belə addımlardan idi. O, Sovet Rusiyası və Ermənistanla da qonşuluq münasibətləri yaratmağa çalışmışdı. Lakin burada ciddi çətinliklərlə rastlaşmışdı. Belə ki, Rusiya Azərbaycana qarşı yenə də müstəmləkəçilik ambisiyalarından əl çəkmir, Ermənistan isəərazi iddialarını davam etdirirdi.\nAzərbaycan hökuməti hələ yarandığı ilk gündən Ermənistanla (Ararat Respublikası) mübahisəli sərhəd məsələlərini siyasi yolla həll etmək niyyətində idi, Azərbaycan Milli Şurası yenicə müstəqilliyini elan etmiş erməni dövlətinə yardım etmək məqsədilə 1918-ci il mayın 29-da əzəli torpağı olan İrəvan şəhərini Ermənistan Respublikasının paytaxtı kimi tanımışdı. Buna baxmayaraq bədxah qonşumuz yenə də Azərbaycana ərazi iddialarından əl çəkmirdi. O, Naxçıvanı, Qarabağı, Zəngəzuru və b. əraziləri özünə birləşdirmək siyasəti yeridirdi. O, bu ərazilərdə etnik təmizləmə aparır, azərbaycanlılar yaşayan kəndləri dağıdıb yandırırdı. Erməni qaniçənləri 1918-ci ilin payızında təkcə Zəngəzurda 52 azərbaycan kəndini dağıtmış, 987 evi viran edib yandırmış, 2254 nəfər adamı öldürmüş, 304 nəfəri isə diri-diri yandırmışdılar. Qaniçən Andronikin quldur dəstələri Naxçıvan və Zəngəzurda tuğyan edirdilər. Onlar azərbaycanlılara olmazın əzab vəəziyyət verirdilər: azərbaycanlıları diri-diri oda atır, uşaqları süngüyə keçirir, hamilə qadınların qarınlarını yarırdılar. Andronik öz antiazərbaycan siyasətində Rusiyaya güvənirdi. O, 1918-ci ilin yayında Culfanı zəbt edib yandırdıqdan sonra Naxçıvanı Sovet Rusiyanın ayrılmaz hissəsi elan etmişdi. Andronik 1918-ci il iyunun 4-də daşnakpərəst bolşeviklərin təşkil etdikləri Bakı Xalq Komissarları Sovetinin (BXKS) sədri S.Şaumyana göndərdiyi teleqramda öz dəstəsi ilə birlikdə Rusiya Mərkəzi hökumətinin sərəncamına keçməyə və Bakı Kommunasına yardım etməyə hazır olduğunu bildirmişdi. S.Şaumyan isə öz növbəsində ona ünvanladığı teleqramda quldur Androniki «xalq qəhrəmanı» adlandırmışdı.\nAzərbaycan hökumətinin sülh yolu təşəbbüsünə baxmayaraq Ermənistan 1920-ci ilin əvvəllərində hərbi əməliyyatları gücləndirdi. Ermənilər Novruz bayramı gecəsi Şuşada, Xankəndində, Əskəranda, Xocalı və Tərtərdə yerləşən Azərbaycan qoşun hissələrinə hücum etdilər. Ermənistan tərəfdən dəQarabağa erməni silahlı qüvvələri irəliləməyə başladı.\nİosif Stalin 1920-ci il aprelin 27-də yazmışdı: «…yoldaş Orconikidze bir qədər özünəməxsus xətt yeridir. Lenin (həm də biz) ona Azərbaycan gerçəkliyinə uyğun olmayan göstərişlər veririk. Yəni biz Bakıda qabaqcadan üsyan qalxacağına ümid edirik. Lakin şübhəsiz, buna şans yoxdur. Azərbaycan hüdudlarına soxulmaq gərəkdir. Bakını işğal etdikdən sonra gələcək müstəqillik haqqında danışıqlarda yoldaş Orconikidzenin konstruksiyasında şübhəsiz, Bakının işğalı ilə Azərbaycanın müstəqilliyi haqqında natamam, bir araya uyğun gəlmədiyi əks olunmalıdır. Mənə elə gəlir ki, gələcək (nəzərdə tutulan) müstəqillik ciddi praktiki əhəmiyyət daşımadan yalnız bəyanat kimi ola bilər».\nƏvvəlki yazı Çexovdan Çexova məktub…


3 otaqlı yeni tikili — 107 m² — Qara Qarayev m., Bakı, Azərbaycan (1439868) - Bina.az\n4013 elan göstər\n26620 elan yerləşdirilib\n3 otaqlı yeni tikili #1439868\nSiz Satılır 3 otaqlı yeni tikili 107 m², Qara Qarayev m. elanı üçün ödəniş edirsiniz\nNicat vasitəçi (agent)\nNömrəni göstər(070) 334-28-●●\nElanın nömrəsi: 1439868\nYeniləndi: Bugün 10:15\nÜnvan: Bakı şəhəri, Tofiq Abbasov küçəsi\nQara Qarayev metrosunun düz çıxışında, Panda Kidsin arxasında 2 otaqlıdan 3 otaqlıya düzəlmə 17/7-də, 107 kv super təmirli mənzil satılır. Təmirdən sonra yaşayış olmayıb. Kombi, QAZ, su, işıq var.\nQiyməti: 169.000 manat qiymət demək olar ki sondur.\nSənədi: Müqavilə. Kredit ipoteka yoxdur, NAĞD satışdır. Bahalı təmir edilib qiyməti münasibdir. Q.Qarayevin çıxışında bu qiymətə belə lüks təmirli mənzil yoxdur. Mənzilin giriş qapısı bahalı rus istehsalıdır. Parket əla sort palıddır. Oboylar qalın Alman brendidir. Listurlar pərdələr damafon mətbəx giriş mebeli var, ideal variantdır. Yeraltı qaraj, 24 saat mühafizə, 2 ədəd lift var. Binada podmayak vəziyyətdə kvadratı 1300 manatdır, kim istəsə maraqlana bilər. Bunları nəzərə aldıqda mənzil maya dəyərinə satılır. Açarlar əldədir. Ətraflı məlumat üçün zəng vura bilərsiz.\nQeyd: Binada qanuni 3 otaqlılar 112-113 kvadratdır, bu mənzildən cəmi 5-6 kvadrat fərqi olsa da qiymətində 25.000-30.000 azn fərq var.


Sağlamlıq imkanları məhdud yeniyetmə və gənclər arasında rəsm müsabiqəsi təşkil olunub - AZƏRTAC – Azərbaycan Dövlət İnformasiya Agentliyi\nMuxtar respublikanın Şahbuz rayonunun ərazisində yerləşən Ağbulaq İstirahət Mərkəzində sağlamlıq imkanları məhdud yeniyetmə və gənclər arasında rəsm müsabiqəsi təşkil edilib.\nNaxçıvan Muxtar Respublikası Gənclər və İdman Nazirliyinin mətbuat xidmətindən AZƏRTAC-ın Naxçıvan bürosuna bildirilib ki, müsabiqə iştirakçıları “Ağbulaq kəndinin mənzərəsi” və sərbəst mövzuda rəsm çəkiblər. Sonda həmin rəsm nümunələrinin sərgisi təşkil olunub və qaliblər müəyyənləşib.\nMünsiflər heyətinin qiymətləndirməsinə əsasən, Məmməd Məmmədli və Aysu Zeynalova birinci yerə layiq görülüblər. Gülay Zeynalova, Fərid Qafarlı və Pünhan Səfərov ikinci olublar. Ərkan Əsgərov, Elnurə Quliyeva və Mikayıl Məmmədov isə üçüncü sırada qərarlaşıblar.\nQaliblər və həvəsləndirici yer tutan iştirakçılara diplom, fəxri fərman və hədiyyələr təqdim edilib.\nQeyd edək ki, müsabiqə Naxçıvan Muxtar Respublikasının Gənclər və İdman, Əmək və Əhalinin Sosial Müdafiəsi nazirlikləri və YAP Naxçıvan Muxtar Respublika Təşkilatının Heydər Əliyev adına Gənclər Birliyi tərəfindən təşkil olunub.\nAZERTAG.AZ :Sağlamlıq imkanları məhdud yeniyetmə və gənclər arasında rəsm müsabiqəsi təşkil olunub\nNaxçıvanlı idmançı “WAKO PRO” kateqoriyalı beynəlxalq turnirin qalibi olub\nNaxçıvan idmançısı Azərbaycan Qran-prisinin qalibi olub\nQənirə Paşayeva: Biz Türkiyə ilə bir millət, iki dövlətik, sevincimizin də, kədərimizin də eynidir


İlin ikinci rübündə dünya ticarətinin həcmi 18,5 faiz azala bilər | DƏNİZ XƏBƏR\nİlin ikinci rübündə dünya ticarətinin həcmi 18,5 faiz azala bilər\nKoronavirus pandemiyası nəticəsində 2020-ci ilin ikinci rübündə dünyada əmtəə ticarətinin həcmi 18,5 faiz azala bilər.\nAZƏRTAC xəbər verir ki, bu barədə məlumat Ümumdünya Ticarət Təşkilatının Cenevrə şəhərində dərc olunan məruzəsində yer alıb.\n“Ümumdünya Ticarət Təşkilatının statistikasına görə, ilin birinci rübündə əmtəə ticarətinin həcmi 3 faiz azalıb. Virus və ona qarşı görülən izolyasiya tədbirlərinin əhalinin xeyli hissəsinə təsir etdiyi ikinci rüb üçün ilkin proqnozlar bu göstəricinin 18,5 faiz aşağı düşə biləcəyini göstərir”, – deyə məruzədə bildirilir.\nEkspertlərin sözlərinə görə, vəziyyət daha pis ola bilərdi. Ümumdünya Ticarət Təşkilatı aprel ayında 2020-ci il üçün proqnozunda pandemiya ilə bağlı vəziyyətin iki inkişaf ssenarisinin nəzərdən keçirildiyini xatırladıb. Optimist ssenariyə görə cari ildə əmtəə ticarətinin həcminin 13 faiz, pessimist ssenariyə görə isə 32 faiz azalması nəzərdə tutulurdu. İlk variantın reallaşması üçün bundan sonra ticarət həcmi hər rübdə 2,5 faiz artmalıdır.\nMütəxəssislər ikinci mümkün koronavirus dalğasının ticarətin azalmasına, daha zəif iqtisadi artıma və dövlətlər tərəfindən ticarət məhdudiyyətlərinə səbəb olacağı halda 2021-ci ilin perspektivlərini də qeyri-müəyyən hesab edirlər.\nPrevious articleABŞ hərbi gəmisi Gürcüstan limanına daxil olub\nNext articleChevron Corp. Səudiyyə Ərəbistanı və Küveytdən neft ixracını bərpa edəcək\n“Shell”ın mənfəəti kəskin azalıb\nCümhuriyyət Bayramın Mübarək, Türkiyə – FOTOLAR\nYaponiyanın yalnız LNG ilə çalışan ilk avtomobil daşıyan gəmisi istismara verilib\nASCO-da 2020-ci ilin ikinci rübü üzrə təhlükəsizlik hesabatı açıqlanıb


Bayden: ABŞ Belarus xalqının demokratiya istəyini dəstəkləyir\nPrezident Co Bayden çərşənbə günü Belarus müxalifətinin lideri Svetlana Tixanovskayanı Ağ Evdə qəbul edib.\n“Bu gün səhər Ağ Evdə xanım Tixanovskaya ilə görüşmək mənim üçün şərəf idi. Amerika Birləşmiş Ştatları Belarus xalqının demokratiya və ümumdünya insan haqlarına hörmət arzusunu dəstəkləyir” – deyə, Bayden görüşdən sonra Twitter səhifəsində yazıb.\nTixanovskayanın sözlərinə görə, təxminən on beş dəqiqə davam edən görüş çox səmimi keçib.\n"Mən Belarusda baş verənlərə laqeyd olmayan bir insan gördüm" – deyə, o qeyd edib.\n"Mən Prezidentə mesajlarımızı çatdırdım ki, Belarusda mübarizə geosiyasi deyil: bu, zorakılığa, qanunsuzluğa qarşı apardığımız mübarizədir" – deyə, Tixanovskaya qeyd edib.\nBelarus müxalifətinin lideri on gündür ABŞ-da səfərdədir. Vaşinqtonda olduğu müddətdə onunla dövlət katibi Antoni Blinken, dövlət katibinin müavini Viktoriya Nuland və milli təhlükəsizlik müşaviri Ceyk Sallivan da daxil olmaqla administrasiyanın yüksək səviyyəli rəsmiləri görüşüb. Bundan əlavə, Senatın Xarici Əlaqələr Komitəsinin rəhbəri Bob Menendez də daxil olmaqla Amerika qanunvericiləri də Tixanovskaya ilə görüşüblər.\nBu yaxınlarda Konqresdə Belarus demokratik hərəkatını dəstəkləmək üçün “Belarusun dostları” adlı komitə yaradılıb.\nVaşinqton və Nyu Yorkda olduğu müddətdə Svetlana Tixanovskaya Belarus diasporası ilə görüşüb.\nTixanovskaya ABŞ-ın Belarus müxalifəti ilə rəsmi Minsk arasında mümkün danışıqlarda vasitəçi rolunu oynamasının tərəfdarıdır.\nSəfər zamanı Belarus müxalifətinin lideri ABŞ-ı Aleksander Lukaşenko rejiminə təzyiqləri artırmağa çağırıb. O, jurnalistlərlə söhbət edərkən, ABŞ rəhbərliyinə müxalifətin sanksiya siyahısına daxil edilməsini zəruri hesab etdiyi Belarus müəssisələrinin siyahısını təqdim etdiyini deyib.


Elxan Süleymanovun AŞPA-ya Açıq məktubu | Elxan Süleymanov\nBaş Katibi xanım Mariya Peyçinoviç Buriçə\nSabiq Baş Katibi cənab Torbyörn Yaqlanda\nAŞPA-nın Prezidenti xanım Lilian Mauri Paskyeyə\nAŞPA Siyasi Qruplarının Sədrlərinə\nAŞPA-ya Üzv Dövlətlərin Milli Parlamentlərinin Sədrlərinə\nAŞPA-nın bütün üzvlərinə\nBakı, 4 iyul 2019-cu il\nAŞPA-nın 2019-cu il yay sessiyası zamanı 2287 (2019) saylı “Parlament Assambleyasının mandatlar və səsvermə ilə bağlı qərarverici prosesinin gücləndirilməsi” Qətnaməsi qəbul edildi. Bu qətnamənin ehtiva etdiyi müddəaların vacibliyini nəzərə alaraq, həmin müddəalarla bağlı aşağıdakıları qeyd etməyi vacib hesab edirəm.\nBelə ki, qətnamənin 2-ci bəndində Assambleyanın “öz prosedur və mexanizmlərinin ardıcıllığını, müvafiqliyini, effektivliyini və legitimliyini konstruktiv şəkildə təhlil etmək niyyətində” olduğu vurğulanır. Sənəddə həmçinin “Avropa Şurasının fundamental dəyərləri olan demokratiya, hüququn aliliyi və insan hüquqlarını qətiyyətlə dəstəkləmək məqsədilə iş aparatının və prosedurlarının nəzərdən keçirilməsinin” vacib olduğu halda, Assambleyanın “təcrübələrini dəyişməyi və qaydalarına düzəliş etməyi zəruri” hesab edə biləcəyi diqqətə çatdırılır.\nAssambleya Avropa Şurası Nazirlər Komitəsinin 17 may 2019-cu ildə Helsinkidə qəbul etdiyi “Avropada demokratik təhlükəsizlik üçün bölüşdürülmüş məsuliyyət – hüquqlar və öhdəliklər, prinsiplər, standartlar və dəyərlərə hörmətin təmin olunması” qərarını xatırladır (bənd 4). Sənəddə eyni zamanda “üzv dövlətin öz hüquqi öhdəliklərini pozduğu və ya Avropa Şurası tərəfindən dəstəklənən fundamental prinsip və dəyərlərə riayət etmədiyi hallarda təşkilatın daha effektiv reaksiya vermək bacarığını möhkəmləndirmək məqsədilə” Parlament Assambleyası, Nazirlər Komitəsi və Baş Katib tərəfindən təşəbbüs göstərilə biləcək birgə reaksiya proseduru hazırlanması ilə bağlı “Parlament Assambleyasının rolu və missiyası: gələcək üçün əsas çağırışlar” adlı 2277 (2019) saylı Qətnamənin və 2153 (2019) saylı Tövsiyənin mümkün qədər tez zamanda işə salınmasının qətiyyətlə dəstəkləndiyi bildirilir.\nQətnamədə üzv dövlətlərin Avropa Şurası Nizamnaməsinə uyğun olaraq təşkilatın məşvərət orqanları olan Parlament Assambleyasında və Nazirlər Komitəsində bərabər əsasla iştirak etmək hüququna və öhdəliyinə malik olduğu qeyd edilir. Bundan əlavə, bütün parlament nümayəndə heyətlərinin Prosedur Qaydaları altında eyni hüquqlardan yararlandığı və bərabər şəkildə hamıya tətbiq olunan prosedurlara müvafiq şəkildə eyni öhdəliklər daşıdığı xatırladılır (bənd 8).\nQətnamədə üzvlərin Assambleyanın və onun orqanlarının fəaliyyətlərində iştirakçılıq və təmsilçilik hüquqlarının Assambleya tərəfindən geri götürülə və ya dayandırıla bilməsinin Assambleyanın Prosedur Qaydalarında yer almadığı bildirilir. Lakin Avropa Şurası daxilində hüquqi uzlaşmanı təmin etmək, o cümlədən üzv dövlətlərin təşkilatın hər iki məşvərət orqanında təmsil olunmaq və iştirak etmək hüququna və öhdəliyinə riayət olunduğunu təmin etmək məqsədilə Prosedur Qaydalarının 10-cu Qaydasını aşağıdakı kimi tamamlamaq qərarı verir: “Mandatların sual altına qoyulması və onlara yenidən baxılması kontekstində üzvlərin Assambleyada və onun orqanlarında səs vermək, çıxış etmək və təmsil olunmaq hüquqları dayandırıla və ya geri götürülə bilməz” (bənd 10).\nNəhayət, sonda “Assambleya hesab edir ki, substantiv əsaslarla milli nümayəndə heyətinin fərdi üzvlərinin mandatlarının sual altına qoyulması üçün prosedurun təqdim edilməsinə nəzərən Prosedur Qaydalarının tamamlanması məsələsini gələcəkdə nəzərdən keçirməyə dəyər” (bənd 11). Ehtimal etmək olar ki, Assambleya milli nümayəndə heyətlərinin fərdi üzvlərinə mandatların onların təmsil etdiyi milli parlamentlər tərəfindən verildiyini anlayır. Odur ki, fərdi üzvlərin mandatlarının sual altına alınması ilə bağlı məsələnin Prosedur Qaydalarında yer almadığına işarə edərək bu məsələyə gələcəkdə baxılacağını bildirir.\nBeləliklə, Avropa Şurasının 70 illiyi qeyd edilən ərəfədə AŞPA-nın mandatlar və səsvermə ilə bağlı qərarverici prosesin təkmilləşdirilməsi və daha da gücləndirilməsi istiqamətində səylər göstərməsi ilk baxışda çox müsbət bir addım təəssüratı yaradır. Doğrudanmı AŞPA bu qətnaməni qəbul edərkən yalnız “Avropa Şurasının fundamental dəyərləri olan demokratiya, hüququn aliliyi və insan hüquqlarını qətiyyətlə dəstəkləmək məqsədilə iş aparatının və prosedurlarının nəzərdən keçirilməsini” təşkilatın 70 illik yubiley ilində obyektiv zərurət kimi gündəmə gətirib?! Məgər indiyədək Assambleya Avropa Şurasının Nizamnaməsində ehtiva edilmiş dəyərlərə əməl etmirdimi?! Əgər belədirsə, onda bu qurumun üzv ölkələrdə demokratiya, hüququn aliliyi və insan hüquqlarının təmin edilməsi kimi dəyərləri dəstəklədiyi barədə bəyanatlarını və qərarlarını necə dəyərləndirək? AŞPA çərçivəsində indiyədək üzv dövlətlərlə bağlı qəbul edilmiş qərarlar nə dərəcədə təşkilatın bəyan edilmiş dəyərləri ilə uzlaşır və onları obyektiv hesab etmək olarmı?! AŞPA-da üzv ölkələrin bərabər hüquqlara malik olmasına əməl edilirmi, yoxsa onlar ayrıseçkiliyə və qərəzliliyə məruz qalırlarmı? Assambleyanın Prosedur Qaydalarında fərdi üzvlərin mandatlarının sual altına alınması və cəzalandırılması ilə bağlı heç bir müddəa olmadığı halda hansı qondarma əsaslarla AŞPA-nın Prosedur Qaydaları, Toxunulmazlıqlar və İnstitusion Məsələlər Komitəsi Azərbaycanla əməkdaşlıq etmiş fərdi üzvlərin cəzalandırılması barədə qərar qəbul etdi?\nAssambleya rəhbərlərinin üzv dövlətlərin nümayəndə heyətlərinin bu qurumda və onun orqanlarının fəaliyyətlərində iştirakçılıq və təmsilçilik hüquqlarının Assambleya tərəfindən geri götürülməsi və ya dayandırılması barədə Avropa Şurası Nizamnaməsində və Assambleyanın Prosedur Qaydalarında hər hansı müddəanın yer almamasından indiyədək xəbəri yox idimi? Onda AŞPA hansı əsaslarla hər hansı bir üzv dövlətə qarşı sanksiyalar tətbiq edir və bu cəhdlərə səy göstərir?\nGöründüyü kimi, suallar çoxdur. Lakin bu sualların cavabı yalnız AŞPA-da qərarların qəbul edilməsi praktikasına nəzər saldıqda aydın olur. Həmin praktikaya nəzər saldıqda, yuxarıda qısa şərhini verdiyimiz “Parlament Assambleyasının mandatlar və səsvermə ilə bağlı qərarverici prosesinin gücləndirilməsi” adlı qətnamənin qəbul edilməsinin səbəbləri və onu şərtləndirən amillər tam aydın olur.\nQeyd etməliyəm ki, Azərbaycan uzun illər ərzində AŞPA-da müxtəlif məsələlərlə bağlı qərəzli münasibətlərə və ayrıseçkiliyə məruz qalmışdır. Belə ki, mütəmadi olaraq bu qurumun üzvü olan dövlətlərdən yalnız Azərbaycanda siyasi məhbusların olması barədə iddialar irəli sürülmüş, sənədlər qəbul edilmişdir. Hətta Azərbaycana qarşı təzyiqləri gücləndirmək məqsədilə AŞPA-da siyasi məhbus məsələsi ətrafında paradoksal bir vəziyyət yaranmışdı: “siyasi məhbus” anlayışının meyarlarının müəyyənləşdirilməsi və Azərbaycanda siyasi məhbusların izlənilməsi eyni bir deputata – Kristof Ştrasserə həvalə edilmişdi. Belə bir qərarın qəbul edilməsi Avropa Şurası strukturlarında Azərbaycana münasibətdə qərəzli mövqeyin və ikili standartların mövcudluğunun bariz nümunəsi idi.\nŞtrasserin siyasi məhbusların müəyyənləşdirilməsi məruzəsi AŞPA-nın 2012-ci ilin oktyabr sessiyasında gərgin müzakirələrdən sonra 89 səs lehinə, 89 səs əleyhinə olmaqla prosedur qaydalarının mükəmməl olmaması səbəbindən hüquqi baxımdan qəbul edilmiş sayıldı. Bu səsvermə AŞPA-nın məsələ ilə bağlı etibarlılığını sarsıtdı və Assambleyada ciddi parçalanma olduğunu sübut etdi. Ştrasserin Azərbaycanda siyasi məhbusların izlənilməsinə dair sırf anti-Azərbaycan xarakteri daşıyan qərəzli məruzəsi isə 2013-cü ilin yanvar sessiyasında ciddi səs fərqi ilə rədd edildi – Assambleya üzvlərinin böyük əksəriyyəti bu qərəzli məruzənin əksinə səs verdi.\nAnti-Azərbaycan qüvvələr Ştrasserin məruzəsinin qəbul edilməməsindən qəzəblənərək müxtəlif bəhanələrlə və vasitələrlə Azərbaycanda siyasi məhbus olması iddialarını yenidən gündəmə gətirməyə çalışırdılar. Həmin qüvvələr Azərbaycanın işğal edilmiş Dağlıq Qarabağ və digər ərazilərində gərginliyin artmasına dair məruzənin hazırlanmasına nail olunmasını, Azərbaycanın cəbhəyanı rayonlarının sakinlərinin qəsdən sudan məhrum edilməsinə dair 2085 (2016) saylı qətnamənin qəbul edilməsinin Azərbaycan hakimiyyətinin AŞPA üzvlərini ələ alması nəticəsində mümkün olduğu barədə fikir formalaşdırmağa başladılar. Azərbaycanın qeyd edilən uğurlarının əldə edilməsində xüsusi aktivlik ilə seçildiyimizə görə mənə (Elxan Süleymanov) və həmkarım Müslüm Məmmədova qarşı korrupsiya ittihamları irəli sürüldü.\nAzərbaycana qarşı məkrli planların həyata keçirilməsinə məruzələrin gündəmə gətirilməsi yolu ilə, yəni dünyada qəbul edilmiş demokratik səsvermə yolu ilə nail olmasının qeyri-mümkünlüyünə əmin olan anti-Azərbaycan qüvvələr yeni strategiya seçdilər. Bu strategiyanın əsasında Azərbaycanla əməkdaşlıq edən, Azərbaycanla bağlı məsələlərin müzakirəsində müstəqil mövqe nümayiş etdirən AŞPA üzvlərinə sanksiyaların tədbiq edilməsi və cəzalandırılması dayanmalı idi. Bunun üçün həmin qüvvələr tərəfindən AŞPA katibliyinin dəstəyi ilə Ştrasserin məruzəsinin əleyhinə səs vermiş üzvlərin Azərbaycanla korrupsiya xarakterli işbirliyində olmaları barədə iddialar irəli sürüldü, AŞPA-da korrupsiyaların olması barədə Avropa Sabitlik Təşəbbüsü adlanan QHT tərəfindən bir neçə hesabat hazırlandı. Beləliklə, AŞPA-da korrupsiya iddialarının araşdırılması məsələsi gündəliyə gətirildi və Müstəqil Kənar İstintaq Orqanının yaradılması barədə qərar qəbul edildi. Qeyd edilməlidir ki, AŞPA-da korrupsiya iddialarının araşdırılmasına dair İstintaq Orqanının yaradılmasının arxasında siyasi məhbus məsələsinin yenidən gündəliyə qaytarılması vasitəsilə Azərbaycanı siyasi poliqona çevirmək istəyi dayanırdı.\nDoğrudan da, İstintaq Orqanının üzvləri hesabatı hazırlayarkən öz mandatlarını Azərbaycanla məhdudlaşdırmışdılar. Belə ki, İstintaq Orqanının 2018-ci ildə qəbul edilmiş hesabatının yalnız bir səhifəsi (219 səhifədən) digər üzv dövlətlərə, qalan 218 səhifə isə Azərbaycanla bağlı məsələlərə həsr edilmişdi.\nHesabatda heç bir dəlil və sübut göstərilməsə də, 2008-ci ildən 2017-ci ilədək dövr ərzində Azərbaycan üzrə həmməruzəçi və seçki missiyalarının rəhbərləri olmuş AŞPA üzvləri, Azərbaycanla əməkdaşlıq etmiş komitə sədrləri və siyasi qrupların rəhbərləri korrupsiya iddialarında şübhəli bilindilər, onlara qarşı Assambleyanın Davranış Kodeksini pozmaları haqqında iddialar irəli sürüldü və fəaliyyətlərinin dondurulması ilə təhdid edildilər. Hətta AŞPA-nın Prosedur Qaydaları, Toxunulmazlıqlar və İnstitusion Məsələlər Komitəsi Azərbaycanla əməkdaşlıq etmiş 14 nəfər deputatın Avropa Şurası və Parlament Assambleyasının binalarına daxil olmaq hüququndan ömürlük məhrum edilməsi barədə qərar qəbul etdi.\nQeyd edilməlidir ki, AŞPA-da bir neçə üzv dövlətlə bağlı vaxtaşırı ayrıseçkiliyə yol verilməsi açıq-aşkar görünürdü. Lakin bu qurum beynəlxalq vəziyyətdə, o cümlədən üzv dövlətlərarası münasibətlərdə heç bir ciddi dəyişiklik olmadan “Parlament Assambleyasının mandatlar və səsvermə ilə bağlı qərarverici prosesinin gücləndirilməsi” adlı qətnamə qəbul edir və həmin qətnamədə bildirir ki, bundan sonra “… üzvlərin Assambleyada və onun orqanlarında səs vermək, çıxış etmək və təmsil olunmaq hüquqları dayandırıla və ya geri götürülə bilməz”.\nBu qərarı qəbul etməklə AŞPA etiraf etmiş oldu ki, Assambleyada indiyədək qəbul edilmiş qərarlar (ən azı onların böyük əksəriyyəti) heç də Avropa Şurasının dəyərlərinə xidmət etməmiş və onlar qəbul edilərkən bu təşkilatın Nizamnaməsinə əməl edilməmişdir, başqa sözlə, qəbul edilmiş qərarlar korporativ məqsədlərə xidmət etmişdir.\nSual olunur: bu de-fakto etirafın kökündə nə dayanır? Avropa Şurası rəhbərlərinin son 2 il ərzində təşkilatın maliyyə vəziyyəti ilə bağlı fikirlərinə diqqət yetirdikdə aydın olur ki, təşkilat ciddi maliyyə problemi ilə üzləşmişdir. Doğrudan da, Assambleyanın Rusiya Federasiyası nümayəndə heyətinin mandatının ratifikasiya edilməsini ehtiva edən 2292 (2019) saylı Qətnaməsinin 13.2 bəndində “təcili şəkildə Avropa Şurasının büdcəsinə üzvlük haqqının” ödənilməsi barədə çağırış edilməsi xüsusilə diqqəti çəkir. Görünür, hazırda AŞPA-da maliyyə probleminin həlli Assambleya üçün prioritet və daha fundamental məsələyə çevrilmişdir.\nBəs bu prosesləri kim planlaşdırır və kim ona nəzarət edir? Qeyd edilməlidir ki, AŞPA-da korporativ maraqlara xidmət edən bu proseslər qurumun Baş Katibi Voysix Savitskinin adı ilə bağlıdır. Məhz Savitskinin aktiv fəaliyyəti nəticəsində AŞPA-da üzv dövlətlərlə bağlı ayrıseçkilik və qərəzli münasibətlər gündəmdə yer almışdır. Məhz Savitskinin fövqəl səyləri nəticəsində Avropa Şurasının Nizamnaməsinə zidd olaraq Assambleyada korrupsiya iddialarını araşdırmaq üçün Müstəqil Kənar İstintaq Orqanı təsis edilmiş, təşkilatın ciddi maliyyə problemləri ilə üzləşdiyi bir vaxtda bu İstintaq Orqanının fəaliyyətinin təmin edilməsi üçün külli miqdarda pul xərclənmişdir. Məhz Savitskinin tələbləri əsasında heç bir dəlil, sübut olmadan Azərbaycan üzrə həmməruzəçi və seçki nümayəndə heyətlərinin rəhbərləri olmuş, Azərbaycanla bağlı məsələlərdə obyektiv və müstəqil mövqe sərgiləmiş AŞPA üzvləri, təşkilatın Nizamnaməsinə və Prosedur Qaydalarına zidd olmasına baxmayaraq, korrupsiya iddialarında şübhəli bilinərək cəzalandırılmışdır.\nMəhz Savitskinin fəaliyyəti nəticəsində AŞPA faktiki olaraq demokratiya, hüququn aliliyi və insan hüquqları kimi ümumAvropa dəyərlərinin deyil, müəyyən bir qrupun maraqlarının təminatçısı olan təsisata çevrilmişdir. Faktiki olaraq hazırda Assambleyanın Sədarət Komitəsi və Bürosu, həmçinin siyasi qruplar Savitski tərəfindən idarə edilir və onlar Savitskinin iradəsindən kənar, müstəqil qərar qəbul etmək iqtidarında deyillər. Ümumilikdə, AŞPA-da yaranmış vəziyyəti “mən varam – qurum var, mən yoxam – qurum yoxdur” kimi xarakterizə etmək olar. Bu vəziyyət Assambleyada 2006-cı ildən Savitski tərəfindən formalaşdırılmağa başlamış və hazırda öz pik səviyyəsinə çatmışdır. Assambleyada 2 ildən sonra Baş Katib postuna seçkilər keçirilməlidir və Savitski artıq bu postu tərk etməli olacaq. Bu səbəbdən onu Assambleyanın gələcəyi qəti şəkildə maraqlandırmır və o, “mən varam – qurum var, mən yoxam – qurum yoxdur” prinsipinə əsaslanan çirkli fəaliyyətini davam etdirir.\nBu gün məhz Savitskinin “parçala və idarə et” prinsipinə əsaslanan fəaliyyəti nəticəsində Assambleyada inamsızlıq və etimadsızlıq mühiti formalaşmışdır. Bunun göstəricisi kimi, Assambleyada 2287 (2019) saylı qətnamə qəbul edildikdən dərhal sonra 7 üzv ölkənin nümayəndə heyətlərinin etiraz əlaməti olaraq Assambleyanı tərk etməsini və öz milli parlamentlərinə Assambleyada fəaliyyətlərinin dayandırılması barədə müraciət ünvanlamalarını göstərmək yerinə düşər.\nSavitskinin destruktiv fəaliyyəti nəticəsində Assambleyanın fərdi üzvləri arasında siyasi qruplara etimad itmişdir. Assambleyada Azad Demokratlar Qrupu siyasi fraksiyasının Prosedur Qaydalarının Savitski tərəfindən cari ilin aprel ayında dəyişdirilmiş yeni tələblərinə uyğun üzv toplaya bilməməsi səbəbindən 1 iyul 2019-cu ildən ləğv edilməsi qeyd edilənləri təsdiqləyir.\nBu proseslər artıq üzv dövlətlərin AŞPA-ya inam və etimadını itirdiyini, AŞPA-nın isə faktiki olaraq özünü əhəmiyyətsiz bir quruma çevirməkdə olduğunu sübut edir.\nAzərbaycan Respublikası Milli Məclisinin üzvü\nAzərbaycanın AŞPA-da nümayəndə heyətinin keçmiş üzvü\nŞAMAXIDA İFTAR SÜFRƏSİ


Tovuzda 16 iyul DƏHŞƏTİ: Kəndlərə artilleriya zərbələri endirildi - "Arzu Nağıyev və Qənirə Paşayeva da burdadır..."- AÇIQLAMA » İXAM.AZ - İÇ XƏBƏR ANALİTİK MƏRKƏZ\nTovuzda 16 iyul DƏHŞƏTİ: Kəndlərə artilleriya zərbələri endirildi - "Arzu Nağıyev və Qənirə Paşayeva da burdadır..."- AÇIQLAMA\n» MANŞET » Tovuzda 16 iyul DƏHŞƏTİ: Kəndlərə artilleriya zərbələri endirildi - "Arzu Nağıyev və Qənirə Paşayeva da burdadır..."- AÇIQLAMA\nSəhərə yaxın, xəbər gəlir ki, Ermənistan silahlı bölmələri Dondar Quşçu kəndini artilleriya atəşinə tutublar, halbuki iyulun 15-də təmas xəttində vəziyyət stabil idi.\nBundan əvvəl də - iyulun 14-də Dondar Quşçu hədəf seçilmişdi və bir neçə evə ziyan dəymişdi.\nDondar Quşçudan çıxırıq, artilleriya döyüşləri şiddətlənir. Ermənistan silahlı qüvvələrinə məxsus dronlar başımızın üzərində, səmada "var-gəl” edir, vəziyyətin nə yerdə oldğunu aydın şəkildə dərk etmirik, təxminən saat 2-dən sonra yenidən mərmi səsləri eşidirik.\n"Dərhal buradan çıxın, çox təhlükəlidir” polislərdən biri sərt şəkildə tələb edir. Artıq mübahisəyə ehtiyac yoxdur.\nTovuz döyüşləri Azərbaycan xalqının qəhrəmanlıq tarixinin şanlı səhifələridir. Bu səhifələr sonrakı səhifələrin yazılmasına səbəb olur – Vətən müharibəsi başlayır və Azərbaycan Ermənistan üzərində qələbə qazanır...скачать dle 12.1